ליאון ראסל

ליאון ראסל (באנגלית: Leon Russell, 2 באפריל 1942 – 13 בנובמבר 2016) היה זמר, מוזיקאי, פזמונאי, קלידן וגיטריסט אמריקאי. שיתופי הפעולה שלו מדורגים בין המצליחים בתולדות המוזיקה, וכמוזיקאי הופיע עם מאות אמנים בולטים. הוא הקליט 33 אלבומים ולפחות 430 שירים. הוא כתב את הלהיט "דלתא ליידי" שהוקלט על ידי ג'ו קוקר, והופיע עם קוקר בשנת 1970. השיר שלו "A Song for You" הוקלט על ידי למעלה מ-200 אמנים, ושירו "This Masquerade" על ידי למעלה מ-75.

ביוגרפיה 
ראסל נולד כקלוד ראסל-ברידג'ס באוקלהומה. לאחר שעבר ללוס אנג'לס בשנת 1958, הפך ראסל לנגן פסנתר בהקלטות אולפן עבור אמנים בולטים רבים בשנות השישים. בסוף שנות השישים הוא זכה להצלחה כמעבד וככותב שירים. ליאון ניגן לא רק בקלידים, אלא גם בגיטרה, גיטרה בס וקרן בריטון.

כפסנתרן הוא ניגן בשנותיו הראשונות באלבומים של הביץ' בויז, דיק דייל ויאן ודין. באלבומו הראשון, "לאון ראסל", משנת 1970, השתתפו המוזיקאים אריק קלפטון, רינגו סטאר וג'ורג' האריסון. 

ראסל הפיק וניגן בהקלטות של בוב דילן, פרנק סינטרה, אייק וטינה טרנר, הרולינג סטונס ואמנים רבים אחרים. הוא כתב והקליט את הלהיטים "Tight Rope" ו- "Lady Blue". הוא הופיע בקונצרט למען בנגלדש בשנת 1971, יחד עם הריסון, דילן וקלפטון עבורו הם זכו בפרס גראמי.

בשנת 1975 ביצע דני ליטני גרסה עברית לשירו של ראסל "מראת פלאים".

בשנת 2006 הוציא ראסל שני אלבומים: "Angel In Disguise" ו-"A mighty flood".

באוקטובר 2010 הוציא ראסל עם אלטון ג'ון אלבום משותף בשם "The Union". אלטון ג'ון שהוא אחד ממעריציו הגדולים אמר כי ראסל היה "מנטור" ו"השראה" במשך השנים. באותה שנה הופיע בסיבוב הופעות עם בוב מאלון, ברוס ספרינגטין ועוד.

ב-13 בנובמבר 2016 מת ראסל בשנתו בגיל 74.

קישורים חיצוניים

הערות שוליים

ערכים שבהם תבנית בריטניקה אינה מתאימה
זמרים אמריקאים
מלחינים אמריקאים
פזמונאים אמריקאים
מוזיקאי רוק
חברי היכל התהילה של הרוק אנד רול
זוכי פרס גראמי
אמריקאים שנולדו ב-1942
אמריקאים שנפטרו ב-2016